Title: ประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วน ในท้องที่ตำบลบางชนะ ตำบลบางไทร ตำบลคลองฉนาก ตำบลบางโพธิ์ ตำบลบางกุ้ง ตำบลคลองน้อย ตำบลบางใบไม้ ตำบลตลาด ตำบลมะขามเตี้ย ตำบลวัดประดู่ และตำบลขุนทะเล อำเภอเมืองสุราษฎร์ธานี จังหวัดสุราษฎ์ธานี (เล่มที่ 14)

ประกาศกระทรวงมหาดไทย

ประกาศกระทรวงมหาดไทย
เรื่อง
กำหนดบริเวณห้ามก่อสร้าง ดัดแปลง หรือเปลี่ยนการใช้อาคาร
บางชนิดหรือบางประเภทในพื้นที่บางส่วน
ในท้องที่ตำบลบางชนะ
ตำบลบางไทร
ตำบลคลองฉนาก ตำบลบางโพธิ์ ตำบลบางกุ้ง
ตำบลคลองน้อย
ตำบลบางใบไม้ ตำบลตลาด
ตำบลมะขามเตี้ย
ตำบลวัดประดู่ และตำบลขุนทะเล
อำเภอเมืองสุราษฎร์ธานี
จังหวัดสุราษฎร์ธานี

อาศัยอำนาจตามความในมาตรา ๑๓
แห่งพระราชบัญญัติควบคุมอาคาร พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้
ดังต่อไปนี้

ข้อ ๑  ในประกาศกระทรวงมหาดไทยนี้
อาคารพาณิชยกรรมประเภทค้าปลีกค้าส่ง
หมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลัง
ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวัน
ตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุข
และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชน
บริเวณที่ ๑
หมายความว่า พื้นที่บริเวณดังต่อไปนี้
ทิศเหนือ จดกึ่งกลางคลองพุนพิน
ซึ่งเป็นเขตปกครองอำเภอเมืองสุราษฎร์ธานี กับอำเภอพุนพิน จังหวัดสุราษฎร์ธานี
ทิศตะวันออก จดแนวป่าชายเลนด้านตะวันออก
ซึ่งเป็นชายฝั่งทะเลของอ่าวบ้านดอน กึ่งกลางคลองท่าทอง
ซึ่งเป็นเขตปกครองเขตอำเภอเมืองสุราษฎร์ธานีกับอำเภอกาญจนดิษฐ์ เส้นขนานระยะ ๕๐๐
เมตร กับศูนย์กลางทางหลวงแผ่นดินหมายเลข ๔๐๑ (ตอนเลี่ยงเมือง)
แนวเขตป่าไม้ถาวรตามมติคณะรัฐมนตรี ป่าเขาท่าเพชร ป่าสงวนแห่งชาติ ป่าเขาท่าเพชร
ทางหลวงแผ่นดินหมายเลข ๔๐๐๙ ฟากตะวันออก เส้นตรงที่ต่อตรงจากเส้นขนานระยะ ๕๐๐ เมตร
กับศูนย์กลางซอยท่าโรงช้างไปทางทิศตะวันออก จนบรรจบกับทางหลวงแผ่นดินหมายเลข ๔๐๐๙
ฟากตะวันออกเส้นขนานดังกล่าวและเส้นขนานระยะ ๕๐๐ เมตร กับคลองมะขามเตี้ย
ฝั่งตะวันออก
ทิศใต้ จดเส้นขนานระยะ ๕๐๐ เมตร กับบึงขุนทะเล
ฝั่งตะวันออกและฝั่งใต้ เส้นขนานระยะ ๕๐๐ เมตร กับคลองสาธารณะไม่ปรากฏชื่อ ฝั่งใต้
เส้นขนานระยะ ๕๐๐ เมตร กับคลองบ้านใหม่ ฝั่งตะวันตก เส้นขนานระยะ ๕๐๐ เมตร
กับบึงขุนทะเล ฝั่งตะวันตก เส้นขนานระยะ ๕๐๐ เมตร กับคลองท่ากูบ ฝั่งใต้
และฝั่งตะวันตกเส้นขนานระยะ ๒,๕๐๐ เมตร กับศูนย์กลางทางหลวงแผ่นดินหมายเลข ๔๐๑
(ตอนเลี่ยงเมือง) และเส้นขนานระยะ ๒,๕๐๐ เมตร กับศูนย์กลางทางหลวงแผ่นดินหมายเลข
๔๐๑
ทิศตะวันตก
จดเส้นแบ่งเขตปกครองอำเภอเมืองสุราษฎร์ธานีกับอำเภอพุนพิน จังหวัดสุราษฎร์ธานี
เว้นแต่พื้นที่บริเวณที่ ๒
บริเวณที่ ๒
หมายความว่า พื้นที่บริเวณดังต่อไปนี้
๒.๑ ทิศเหนือ จดทางหลวงแผ่นดินหมายเลข ๔๐๗๙
ฟากใต้ คลองบางกุ้ง ฝั่งใต้ เส้นตรงที่เริ่มต้นจากคลองบางกุ้ง ฝั่งใต้
ตรงจุดที่คลองบางกุ้ง ฝั่งใต้ ตัดกับทางหลวงแผ่นดินหมายเลข ๔๐๗๙
ไปทางทิศตะวันออกเฉียงใต้ ตามแนวคลองบางกุ้งเป็นระยะ ๒๗๐ เมตร ไปทางทิศใต้
ตามแนวเส้นตรงที่เชื่อมกับถนนกาญจนวิถี ฟากเหนือ ตรงจุดที่ถนนกาญจนวิถี
บรรจบกับทางหลวงแผ่นดินหมายเลข ๔๐๗๙ ไปทางทิศตะวันออก ตามแนวถนนกาญจนวิถี เป็นระยะ
๗๐๐ เมตร จนบรรจบกับเส้นขนานระยะ ๕๐๐ เมตร กับศูนย์กลางถนนกาญจนวิถี
และเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๔๐๑
ทิศตะวันออก จดคลองท่าทอง
ฝั่งตะวันตกและฝั่งเหนือ และเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข
๔๐๑ (ตอนเลี่ยงเมือง)
ทิศใต้ จดถนนศรีนครินทร์ ฟากเหนือ
ทิศตะวันตก จดทางหลวงแผ่นดินหมายเลข ๔๐๑
(ตอนเลี่ยงเมือง) ฟากตะวันออก ค่ายวิภาวดีรังสิต เส้นขนานระยะ ๙๐๐ เมตร
กับศูนย์กลางทางหลวงแผ่นดินหมายเลข ๔๐๑ (ตอนเลี่ยงเมือง) ถนนโฉลกรัฐ ฟากเหนือ ถนนอำเภอ
ฟากตะวันออก ถนนตลาดใหม่ ฟากตะวันออก และทางหลวงแผ่นดินหมายเลข ๔๐๗๙ ฟากตะวันออก
๒.๒ ทิศเหนือ จดคลองบางใหญ่
ฝั่งใต้และฝั่งตะวันออก และถนนดอนนก ฟากใต้
ทิศตะวันออก จดค่ายวิภาวดีรังสิต ถนนอำเภอ
ฟากตะวันออก ทางหลวงแผ่นดินหมายเลข ๔๐๑ (ตอนเลี่ยงเมือง) ฟากใต้ และถนนศรีนครินทร์
ฟากใต้
ทิศใต้ จดเส้นขนานระยะ ๕๐๐ เมตร
กับศูนย์กลางทางหลวงแผ่นดินหมายเลข ๔๐๑ (ตอนเลี่ยงเมือง)
และแนวเขตป่าไม้ถาวรตามมติคณะรัฐมนตรีป่าเขาท่าเพชรแนวเขตป่าสงวนแห่งชาติ
ป่าเขาท่าเพชร
ทิศตะวันตก จดถนนชนเกษม ฟากตะวันออก
และคลองบางใหญ่ ฝั่งตะวันออก
๒.๓ ทิศเหนือ
จดเส้นตรงที่เชื่อมระหว่างจุดที่อยู่บนห้วยมัด
ฝั่งตะวันออกตรงจุดที่ห่างจากห้วยมัดบรรจบกับทางหลวงแผ่นดินหมายเลข ๔๐๑ ฟากเหนือ
ไปทางทิศเหนือตามแนวห้วยมัด เป็นระยะ ๑,๒๙๐ เมตร กับจุดที่อยู่บนห้วยมัด
ฝั่งตะวันตก ตรงจุดที่อยู่ห่างจากห้วยมัดบรรจบกับถนนวัดมะปริง
ฟากตะวันตกไปทางทิศตะวันออกเฉียงเหนือ ตามแนวห้วยมัด เป็นระยะ ๖๕๐
และเส้นตรงที่ต่อจากเส้นตรงดังกล่าว ไปทางทิศตะวันออกเฉียงใต้
จนบรรจบกับถนนวัดมะปริง ฟากตะวันออก
ตรงจุดที่ห่างจากถนนวัดมะปริงบรรจบทางหลวงแผ่นดินหมายเลข ๔๐๑ ฟากเหนือ
ไปทางทิศตะวันออกเฉียงเหนือ ตามแนวถนนวัดมะปริงเป็นระยะ ๙๖๐ เมตร
เส้นตรงที่เชื่อมระหว่างถนนวัดมะปริง ฟากตะวันออก
กับจุดที่อยู่บนถนนสาธารณะไม่ปรากฏชื่อ ฟากตะวันตก ถนนสาธารณะไม่ปรากฏชื่อ
ฟากตะวันตก ทางหลวงแผ่นดินหมายเลข ๔๐๑ ฟากใต้ ถนนศรีวิชัย ฟากตะวันออก
ถนนสาธารณะไม่ปรากฏชื่อ ฟากใต้ เส้นขนานระยะ ๓๐๐ เมตร กับศูนย์กลางถนนศรีวิชัย
ซอยเปรมฤดี ฟากใต้ ถนนสาธารณะไม่ปรากฏชื่อ ฟากตะวันออก และถนนวัดโพธิ์ ฟากใต้
ทิศตะวันออก จดถนนชนเกษม ฟากตะวันตก
ทิศใต้ จดเส้นขนานระยะ ๕๐๐ เมตร
กับศูนย์กลางทางหลวงแผ่นดินหมายเลข ๔๐๑ (ตอนเลี่ยงเมือง) คลองมะขามเตี้ย
ฝั่งตะวันตกและฝั่งเหนือคลองท่ากูบ ฝั่งตะวันออก และฝั่งเหนือ และเส้นขนานระยะ ๕๐๐
เมตร กับศูนย์กลางทางหลวงแผ่นดินหมายเลข ๔๐๑
ทิศตะวันตก
จดเส้นแบ่งเขตการปกครองระหว่างอำเภอเมืองสุราษฎร์ธานีกับอำเภอพุนพิน
จังหวัดสุราษฎร์ธานี
ทั้งนี้ ไม่รวมถึงสถานที่ราชการ สถาบันการศึกษา
และศาสนสถาน
ทั้งนี้ ตามแผนที่ท้ายประกาศกระทรวงมหาดไทยนี้

ข้อ
๒ 
ให้กำหนดพื้นที่บางส่วนในท้องที่ตำบลบางชนะ ตำบลบางไทร ตำบลคลองฉนาก
ตำบลบางโพธิ์ ตำบลบางกุ้ง ตำบลคลองน้อย ตำบลบางใบไม้ ตำบลตลาด ตำบลมะขามเตี้ย
ตำบลวัดประดู่ และตำบลขุนทะเล อำเภอเมืองสุราษฎร์ธานี จังหวัดสุราษฎร์ธานี
ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภท
ดังต่อไปนี้
(ก) ภายในบริเวณที่ ๑
ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง
(ข) ภายในบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง
เว้นแต่อาคารพาณิชยกรรมประเภทค้าปลีกค้าส่ง
ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวัน
ตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร แต่ทั้งนี้จะต้องเป็นไปตามข้อกำหนด
ดังต่อไปนี้
(๑)
ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔
ช่องทาง หรือมีขนาดเขตทางไม่น้อยกว่า ๒๐ เมตร
และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่
๑๔ เมตรขึ้นไป ไม่น้อยกว่า ๑๐๐ เมตร
(๓)
มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน
๐.๓ 
(๔)
มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน
๑.๕
(๕) มีอัตราส่วนของพื้นที่ว่างที่จัดให้เป็นสวน
หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร
ไม่น้อยกว่าร้อยละ ๒๐ 
(๖) มีที่ว่างด้านหน้าของอาคาร
ห่างจากเขตทางของถนนสาธารณะไม่น้อยกว่า ๕๐ เมตร
โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
(๗) มีที่ว่างด้านข้างและด้านหลังของอาคาร
ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร
โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
(๘) อาคารที่มีความสูงเกิน ๑๐ เมตร
ต้องมีระยะห่างจากแนวเขตที่ดิน
ซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน
สถานศึกษา ไม่น้อยกว่า ๕๐๐ เมตร
โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
(๙) มีที่จอดรถยนต์ไม่น้อยกว่า ๑ คัน
ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร
(๑๐) ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า
๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔
เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร
ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวก

ข้อ ๓  ภายในบริเวณพื้นที่ที่กำหนดตามข้อ ๒
ห้ามบุคคลใดดัดแปลงหรือเปลี่ยนการใช้อาคารใดๆ
ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ 

ข้อ ๔ 
ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ
๒ ก่อนหรือในวันที่ประกาศกระทรวงมหาดไทยนี้ใช้บังคับ
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
๒

ข้อ ๕ 
ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้าง
ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร
หรือที่ได้รับอนุญาตตามกฎหมายเฉพาะว่าด้วยกิจการนั้น
ก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลง
หรือเปลี่ยนการใช้ไม่แล้วเสร็จ
แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้

ข้อ ๖[๑] 
ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๒ กันยายน พ.ศ. ๒๕๔๖
ประมวล  รุจนเสรี
รัฐมนตรีช่วยว่าการฯ
ปฏิบัติราชการแทน
รัฐมนตรีว่าการกระทรวงมหาดไทย

จำปี/พิมพ์
๒๒
พฤษภาคม ๒๕๕๐
สุกัญญา/ตรวจ
๒๙
พฤษภาคม ๒๕๕๐

[๑] ราชกิจจานุเบกษา เล่ม ๑๒๐ (เล่มที่
๑๔)/ตอนพิเศษ ๑๐๑ ง/หน้า ๑๘/๔ กันยายน ๒๕๔๖